Nicolien Sauerbreij

Nicolien Sauerbreij (født 31. juli 1979 i De Hoef, Utrecht) er en nederlandsk profesjonell snøbrettkjører. Hun vant OL-gull i parallellstorslalåm i Vancouver 2010.

Sauerbreij fikk sin første pallplassering i verdenscupen  i 2001 da ble nr 2 i parallellstorslalåm i Mont-Sainte-Anne. 15. september 2002 vant hun sin første verdenscupseier i parallellstorslalåm. i Chili, Valle Nevado.

Hun har totalt 7 verdenscupseire (pr 28.2.2010) og vant verdenscupen i parallellstorslalåm sammenlagt i sesongen 2007–2008.

 Olympiske leker 
Under vinter-OL 2002 i Salt Lake City var Sauerbreij flaggbærer for det nederlandske laget. Hun var outsider til å vinne en medalje, men på grunn av bruk av feil smurning på snøbrettet klarte hun ikke å kvalifisere seg blant de 16 som fikk delta i utslagsfinalene.

Under lekene i Torino 2006 klarte hun å kvalifisere for utslagsfinalene, men tapte for tyske Amelie Kober, som senere tok sølvmedalje i konkurransen, til tross for at Kober falt i første omgang og startet andre omgang 1.5 sekund etter Sauerbreij. Sauerbreij kjørte rolig og sikkert for å trygge seieren, men tapte med 0.03 sekund på de siste metrene.

I Vancouver 2010 hadde Sauerbreij endelig suksess og vant gull i kvinnenes parallellslalåm. Goud voor Nicolien Sauerbreij  nu.nl Besøkt 10. jun 2011. Dette var den første nederlandske OL-medalje på snø og OL-gull nr 100 for Nederland. Honderdste gouden plak rtl.nl Besøkt 10. jun 2011. Honderd keer goud ... of 102? nos.nl Besøkt 10. jun 2011.

 Referanser 

 Eksterne lenker 

  Offisiell hjemmeside
  Noen resultater på The-Sports.org

Kategori:Nederlandske snøbrettkjørere
Kategori:Olympiske mestere for Nederland
Kategori:Deltakere for Nederland under Vinter-OL 2002
Kategori:Snøbrettkjørere under Vinter-OL 2002
Kategori:Deltakere for Nederland under Vinter-OL 2006
Kategori:Snøbrettkjørere under Vinter-OL 2006
Kategori:Medaljevinnere under Vinter-OL 2010
Kategori:Deltakere for Nederland under Vinter-OL 2010
Kategori:Snøbrettkjørere under Vinter-OL 2010
Kategori:Deltakere for Nederland under Vinter-OL 2014
Kategori:Snøbrettkjørere under Vinter-OL 2014
Kategori:Personer fra De Ronde Venen
Kategori:Fødsler i 1979
Kategori:Olympiske medaljevinnere i snøbrett